หัวข้อวิจัย รายงานการพัฒนาแบบฝึกทักษะด้วยตนเอง เรื่อง ทัศนธาตุสู่การสร้าง

งานทัศนศิลป์ สำหรับผู้เรียนชั้นมัธยมศึกษาปีที่ 1 โรงเรียนแม่อายวิทยาคม

จังหวัดเชียงใหม่

สาขาวิจัย ศิลปศึกษา

ผู้นำรายงาน นายธนากร ศรีอุทธา ตำแหน่ง ครู วิทยฐานะ ครูชำนาญการ

โรงเรียนแม่อายวิทยาคม อำเภอแม่อาย จังหวัดเชียงใหม่

**บทคัดย่อ**

การศึกษาวิจัยมีวัตถุประสงค์เพื่อ 1) เพื่อศึกษาและพัฒนาหาประสิทธิภาพของแบบฝึกทักษะด้วยตนเอง เรื่อง ทัศนธาตุสู่การสร้างงานทัศนศิลป์ สำหรับผู้เรียนชั้นมัธยมศึกษาปีที่ 1 โรงเรียนแม่อายวิทยาคม จังหวัดเชียงใหม่ ให้มีประสิทธิภาพตามเกณฑ์ 80/80 2) เพื่อเปรียบเทียบผลสัมฤทธิ์ทางการเรียนของผู้เรียนที่เรียนโดยใช้แบบฝึกทักษะด้วยตนเอง เรื่อง ทัศนธาตุสู่การสร้างงานทัศนศิลป์ก่อนและหลังเรียน 3) เพื่อศึกษาผลงานทัศนศิลป์ของผู้เรียน หลังการใช้แบบฝึกทักษะด้วยตนเอง เรื่อง ทัศนธาตุสู่การสร้างงานทัศนศิลป์ และ 4) เพื่อศึกษาความพึงพอใจของผู้เรียนต่อการใช้แบบฝึกทักษะด้วยตนเอง เรื่อง ทัศนธาตุสู่การสร้างงานทัศนศิลป์

กลุ่มตัวอย่างที่ใช้ในการวิจัยครั้งนี้เป็นผู้เรียนชั้นมัธยมศึกษาปีที่ 1/1 จำนวน 30 คน ซึ่งกำลังศึกษาอยู่ในภาคเรียนที่ 2 ปีการศึกษา 2559 โรงเรียนแม่อายวิทยาคม องค์การบริหารส่วนจังหวัดเชียงใหม่

รูปแบบการวิจัยแบบ One Group Pretest – Posttest Design ใช้ระยะเวลาทดลอง 12 ชั่วโมง เครื่องมือที่ใช้ในการวิจัย ได้แก่ แบบฝึกทักษะด้วยตนเอง เรื่อง ทัศนธาตุสู่การสร้างงานทัศนศิลป์ ซึ่งผู้รายงานได้ทดสอบหาค่าประสิทธิภาพและนำไปใช้กับผู้เรียนชั้นมัธยมศึกษาปีที่ 1/1 โรงเรียนแม่อายวิทยาคม จังหวัดเชียงใหม่ จำนวน 30 คน ด้วยการวัดผลสัมฤทธิ์ทางการเรียนก่อนเรียน จากนั้นผู้รายงานได้จัดการเรียนรู้โดยใช้แบบฝึกทักษะแล้ววัดผลสัมฤทธิ์ทางการเรียนหลังเรียน พร้อมทั้งประเมินผลงานทัศนศิลป์ชิ้นสุดท้ายของผู้เรียนหลังการใช้แบบฝึกทักษะ รวมทั้งสอบถามความความพึงพอใจของผู้เรียนที่มีต่อการจัดการเรียนรู้โดยใช้แบบฝึกทักษะ เพื่อเป็นการตอบวัตถุประสงค์และข้อคำถามของการวิจัย การวิเคราะห์ข้อมูลและสถิติที่ใช้คือ ค่าร้อยละ (%) ค่าเฉลี่ย () ส่วนเบี่ยงเบนมาตรฐาน (S.D.) และการประเมินแบบ t–test dependent สรุปผลดังนี้

**1.** แบบฝึกทักษะด้วยตนเอง เรื่อง ทัศนธาตุสู่การสร้างงานทัศนศิลป์ สำหรับผู้เรียนชั้นมัธยมศึกษาปีที่ 1 โรงเรียนแม่อายวิทยาคม จังหวัดเชียงใหม่ ที่สร้างขึ้นมีประสิทธิภาพตามเกณฑ์ที่ กำหนด (E1/E2) คือ 80.27/83.67 สูงกว่าเกณฑ์ที่ตั้งไว้ ซึ่งยอมรับสมมติฐานการวิจัยข้อที่ 1 กำหนดไว้

2. ผลสัมฤทธิ์ทางการเรียนของผู้เรียน ก่อนและหลังเรียนด้วยแบบฝึกทักษะด้วยตนเอง เรื่อง ทัศนธาตุสู่การสร้างงานทัศนศิลป์ โดยผลสัมฤทธิ์ก่อนเรียนมีค่าเฉลี่ยเท่ากับ 24.60 และผลสัมฤทธิ์หลังเรียนมีค่าเฉลี่ยเท่ากับ 29.10 และค่า T-test เท่ากับ 10.077 ซึ่งแสดงให้เห็นว่าผู้เรียนมีผลสัมฤทธิ์หลังเรียนสูงกว่าก่อนเรียนอย่างมีนัยยะสำคัญทางสถิติที่ระดับ .05 ซึ่งยอมรับสมมติฐานการวิจัยข้อที่ 2 กำหนดไว้

3. ผลงานทัศนศิลป์ของผู้เรียน หลังการใช้แบบฝึกทักษะด้วยตนเอง เรื่อง ทัศนธาตุสู่การสร้างงานทัศนศิลป์ ในภาพรวมอยู่ในระดับดีมาก มีค่าเฉลี่ย () เท่ากับ 9.76 และมีค่าส่วนเบี่ยงเบนมาตรฐาน (S.D.) เท่ากับ 0.37 ซึ่งยอมรับสมมติฐานการวิจัยข้อที่ 3 กำหนดไว้

4. ความพึงพอใจต่อแบบฝึกทักษะด้วยตนเอง เรื่อง ทัศนธาตุสู่การสร้างงานทัศนศิลป์ ในภาพรวมอยู่ในระดับมากที่สุด มีค่าเฉลี่ย () เท่ากับ 4.54 และมีค่าส่วนเบี่ยงเบน มาตรฐาน (S.D.) เท่ากับ 0.59 และผู้เรียนมีพฤติกรรมความสนใจต่อการเรียนรู้ในระดับมากที่สุด ซึ่งยอมรับสมมติฐานการวิจัยข้อที่ 4 กำหนดไว้